**SELETUSKIRI**

**Mulgi Vallavolikogu 15.04.2021. a määruse nr 145 „Mulgi valla huvihariduse ja huvitegevuse toetuse kord“ muutmine**

Käesolev seletuskiri annab ülevaate Mulgi Vallavolikogu 15.04.2021 määruse nr 145 „Mulgi valla huvihariduse ja huvitegevuse toetuse kord“ muudatustest. Määrus on vastu võetud kohaliku omavalitsuse korralduse seaduse § 22 lõike 1 punkti 5 ja noorsootöö seaduse § 15¹ lõigete 1–3 alusel. Määruse eesmärk on reguleerida rahvastikuregistri andmetel Mulgi vallas elavate 7–19 aastaste noorte (edaspidi noor) huvihariduse ja -tegevuse toetamist valla eelarvest.

Vastavalt noorsootöö seadusele eraldab riik omavalitsustele täiendavalt rahalisi vahendeid, mille eesmärk on parandada 7.-19. aastaste noorte huvihariduse ja huvitegevuse kättesaadavust ning pakkuda noortele mitmekesisemaid osalusvõimalusi. Riigipoolsed lisavahendid huvihariduse ja huvitegevuse toetuseks on viimastel aastatel märgatavalt vähenenud. Riigipoolne lisatoetus Mulgi valla huvihariduse tegevusele on vähenenud 2021. aastast üle 80 000 euro võrra. Rahalised vahendid said eelise aasta lõpus otsa ning pidime taotlused tagasi lükkama. Muudatuste eesmärk on tagada olemasolevate ressursside tõhusam ja õiglasem jaotamine kogu aasta vältel, et kõik taotlejad saaksid toetust.

§ 4 lõige 3 muudatus:

Muudetud lõige nõuab nüüd, et lapsevanem või täisealine õppur esitaks iga õppeaasta alguses hiljemalt 15. septembriks vallavalitsusele taotluse garantiikirja väljastamiseks. See muudatus selgitab taotluse esitamise tähtaega ja korduvust. Varem puudus täpsustus, et iga õppeaasta alguses on vaja esitada vallavalitsusele uus garantiikirja taotlus.

§ 7 lõige 2 muudatus:

Täpsustatud lõige sätestab, et transporditoetust makstakse huvihariduse ja/või -tegevuse töös osalemisel ühe õppuri kohta kuni 40 eurot kuus, kui huvikool või -ring asub elukohast kaugemal kui viis kilomeetrit. Muudatus täpsustab toetuse suurust ja tingimusi kõikidele noortele. Varem oli erisus paljulapseliste ja vähekindlustatud perede puhul.

§ 7 lõige 5 muudatus:

Muudetud lõige täpsustab, et toetust saab taotleda kolm korda aastas. Taotluse esitamise tähtajad on 20. mai (jaanuari, veebruari, märtsi, aprilli eest), 20. september (mai, juuni, juuli, augusti eest) ja 20. detsember (septembri, oktoobri, novembri, detsembri eest). Varem oli taotlemine neli korda aastas ning esitamise aeg oli 5. kuupäev. Antud muudatus aitab paremini planeerida ja hallata taotluste esitamist ja menetlemist.

§ 8 kehtetuks tunnistamine:

Paragrahv 8 on kehtetuks tunnistatud, kuna noore toetuse mitterakendamine, aitab kaasa eelarve paremale kasutamisele. Seega kustutatakse määrusest ka 3 punkt 5, et määrust ajakohastada.

Määruse muudatused on suunatud Mulgi valla huvihariduse ja huvitegevuse toetuse korra selgemaks ja võrdsemaks muutmistele. Need muudatused on vajalikud riiklike rahaliste vahendite vähenemise tõttu ja aitavad tagada olemasolevate ressursside tõhusama ja õiglasema jaotamise. Muudatused täpsustavad taotluste esitamise tingimusi ja toetuse määrasid, aidates seeläbi kaasa määruse paremaks rakendamiseks ning noorte huvihariduse ja huvitegevuse toetamisele.

Määrus on kavandatud jõustuma üldises korras, kolmandal päeval pärast Riigi Teatajas avaldamist.